als_Latn dik_Latn sag_Latn
Gjatë ditës së sotme, Ministrja e Kulturës së Maqedonisë, Elizabeta Kanceska, ka vizituar Tiranën ku ka takuar edhe homologen e saj shqiptare, Mirela Kumbaron. Gjatë takimit mes dy ministreve është arritur edhe nënshkrimi i një protokolli bashkëpunimi në fushën e kulturës. Ministrja maqedonase ka bërë të ditur ndërtimin e një shtëpie përkujtimore në nder të Nënë Terezës, e financuar nga qeveria maqedonase. Shtëpia në nder të Nënë Terezës është ndërtuar në vendin ku ka qenë më parë shtëpia e saj. Ndërtimi i saj është bërë nga një arkitekt maqedonas, në respekt të saj. Në konferencën për shtyp, mbajtur nga dy ministret pas nënshkrimit të marrëveshjes, Milevska dhe Kumbaro janë shfaqur entuziaste. Në njërën prej pikave të kësaj marrëveshje synohet hartimi i një projekti të përbashkët me qëllim ngritjen e kulturës në cdo fushë. Nga ana tjetër, ministrja maqedonase, Elizabeta Kanceska, ka theksuar se nënshkrimi i dokumentit vlen deri në vitin 2020 dhe se deri më tani janë realizuar një sërë projektesh të përbashkëta. Edhe ajo evidentoi vullnetin e përbashkët të dy vendeve për të përkrahur programet kulturore të pakicave kombëtare në dy vendet. Pritet që edhe në fushën e kooproduksionit të realizohen në vijimësi të marrëveshjes një sërë bashkëpunime ndërkufitare.
als_Latn